Diari Oficial de la Generalitat Valenciana


Sumari del DOGV 5404, del 11-12-2006 (2006/14770)

RESOLUCIÓ de 20 d'octubre de 2006, de la Direcció General d'Habitatge i Projectes Urbans, per la qual s'autoritza l'entitat Construcciones Guijarro, SA la convocatòria i la celebració del sorteig públic d'adjudicació d'onze habitatges de protecció pública, en la modalitat d'habitatge jove en lloguer, situats a Xàtiva, carrer Abú Masaifa número 9.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5404

Data del DOGV
:   11-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/14665


Data del document
:   20-10-2006

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * lloguer
    * jove
    * habitatge social

RESOLUCIÓ de 20 d'octubre de 2006, de la Direcció General d'Habitatge i Projectes Urbans, per la qual s'autoritza l'entitat Construcciones Guijarro, SA la convocatòria i la celebració del sorteig públic d'adjudicació d'onze habitatges de protecció pública, en la modalitat d'habitatge jove en lloguer, situats a Xàtiva, carrer Abú Masaifa número 9. [2006/14178]  
L'entitat Construcciones Guijarro, SA va presentar en el PROP de l'Ajuntament d'Ontinyent, les bases del procediment d'adjudicació d'habitatges protegits de nova construcció en règim d'habitatge jove en lloguer, per a accedir a cada un dels onze habitatges, situats a Xàtiva, carrer Abú Masaifa número 9, per mitjà de sorteig públic, sol·licitant l'autorització d'aquesta Direcció General per a això.  
S'ha comprovat que les bases presentades reunixen tots i cada un dels criteris establits en la disposició addicional cinquena del Decret 41/2006, de 24 de març del Consell de la Generalitat, per la qual es regulen les actuacions protegides per a facilitar l'accés a l'habitatge a la Comunitat Valenciana en el marc del Pla estatal 2005-2008 i del Pla d'accés a l'habitatge de la Comunitat Valenciana 2004-2007.  
En compliment del que disposa la disposició transitòria cinquena del Decret 41/2006, de 24 de març, del Consell de la Generalitat, la selecció prèvia dels futurs destinataris d'habitatges de protecció oficial en règim especial, efectuarà per mitjà de sorteig públic, amb l'autorització prèvia de la direcció general competent en matèria d'habitatge.  
En exercici de les competències conferides pel Decret 41/2006, de 24 de març, del Consell de la Generalitat, en la seua disposició addicional cinquena i pel que establix el Decret 137/2006, de 29 de setembre, del Consell (DOGV núm. 5359 de 3 d'octubre de 2006), resolc:  
AUTORITZAR la celebració i la convocatòria del sorteig públic d'adjudicació d'onze habitatges de protecció pública en la modalitat d'habitatge jove en lloguer situats a Xàtiva, carrer Abú Masaifa número 9, com també les bases del procés de selecció de participants en aquest, que ha de realitzar l'entitat Construcciones Guijarro, SA de conformitat amb les bases següents:  
BASES DEL PROCÉS DE SELECCIÓ DE PERSONES I ADJUDICACIÓ D'HABITATGES PROTEGITS DE NOVA CONSTRUCCIÓ EN RÈGIM DE LLOGUER  
Norma 1. Antecedents  
L'Ajuntament de Xàtiva juntament amb la mercantil Construcciones Guijarro, S.A. promouen en el carrer Abú Masaifa 9 de la localitat de Xàtiva la construcció i el lloguer d'11 habitatges, subjectes tots aquests al règim de protecció pública en la modalitat d'habitatge jove en lloguer, corresponent el control del procediment d'adjudicació dels drets de l'arrendament dels esmentats habitatges en aplicació de la normativa vigent a la mercantil Construcciones Guijarro, SA, la qual serà responsable de la gestió de l'explotació dels lloguers en aplicació del conveni urbanístic per al desenvolupament de la UE núm. 18 del sòl urbà de Xàtiva firmat amb data 19.04.2005 per les esmentades entitats.  
Norma 2. Característiques de la promoció  
La promoció es compon d'un bloc d'habitatges en els quals es construiran 3 diferents tipus bàsics d'habitatges:  
Model A: apartaments de 2 dormitoris i 67,00 m2 (5 habitatges),  
Model B: apartaments de 2 dormitoris i 70,00 m2 (5 habitatges),  
Model C: àtic de 2 dormitoris i 59,60 m2 (1 habitatge).  
Norma 3. Règim d'adjudicació i destinació  
El règim d'adjudicació serà en arrendament, el propietari de l'immoble és l'Ajuntament de Xàtiva i la responsable de l'explotació de l'activitat de lloguer la societat Construcciones Guijarro, SA.  
La renda de l'immoble es calcularà segons els mòduls aprovats per l'òrgan competent de la Generalitat Valenciana en el moment de formalització del contracte definitiu, el qual ha de ser revisat i aprovat per aquest òrgan. Les rendes aplicables actualment oscil·len entre 185 i 228 euros mensuals segons el model d'habitatge. Així mateix, seran imputables als arrendataris totes les despeses repercutibles segons la Llei d'arrendaments urbans, així com altres serveis extres comunicats a l'arrendatari amb anterioritat a la formalització del contracte.  
Els habitatges es destinaran obligatòriament al domicili habitual i permanent dels adjudicataris.  
Norma 4. requisits del sol·licitant i de l'adjudicatari  
Ha d'existir identitat total entre el sol·licitant i l'adjudicatari, de manera que el sol·licitant no podrà transmetre la seua condició d'adjudicatari a un tercer, ni tan sols parcialment.  
No obstant això, s'admetran sol·licituds subscrites per diverses persones.  
Cada una de les persones que subscriga una sol·licitud ha de complir els requisits següents:  
a) Edat inferior a 36 anys (no inclusivament) en el moment d'adjudicació dels habitatges.  
b) La unitat familiar no excedisca de 5 membres.  
c) La suma dels ingressos anuals de la unitat familiar, ponderats pels coeficients correctors no ha d'excedir 2,5 vegades l'IPREM (16.768,50 € per al 2006) corresponent a l'últim exercici fiscal amb termini de presentació vençut en el moment de celebració de l'acte d'adjudicació.  
A l'efecte del càlcul dels ingressos anuals de la unitat familiar s'aplicarà la normativa en vigor en el moment d'adjudicació dels habitatges.  
Norma 5. Concepte d'unitat familiar  
A l'efecte exclusiu de les presents normes, s'entén per unitat familiar la definida en l'art. 84 del Reial decret legislatiu 3/2004 de l'impost sobre la renda de les persones físiques. En concret, constituïxen modalitats d'unitat familiar:   
a) La integrada pels cònjuges no separats legalment i, si els haguera:  
. Els fills menors, a excepció dels menors emancipats.   
. Els fills majors d'edat incapacitats judicialment subjectes a pària potestat prorrogada o rehabilitada.  
b) En els casos de separació legal o quan no existisca vincle matrimonial, la formada pel pare o la mare i tots els fills que convisquen amb un o altre i complisquen els requisits de l'apartat anterior.  
A l'efecte, les referències de la unitat familiar es fan extensives a les persones no integrades en una unitat familiar, així com a les unions de fet reconegudes legalment segons la normativa establida a l'efecte.  
La determinació dels membres de la unitat familiar es realitzarà atesa la situació acreditada en el moment d'execució del procés d'adjudicació.  
Norma 6. Oferta pública  
La societat Construcciones Guijarro, S.A anunciarà l'oferta pública d'habitatges en règim d'arrendament en els diaris Las Provincias en l'edició comarcal de la Costera i en altra publicació amb ampla difusió. Aquest anunci representa l'inici del termini de presentació de sol·licituds que serà de 30 dies naturals des de la dita data de publicació.  
Norma 7. Procés d'adjudicació dels habitatges  
L'adjudicació dels habitatges s'efectuarà inicialment per mitjà de sorteig i la posterior baremació dels seleccionats.   
Entre la totalitat de sol·licituds rebudes se celebrarà el dia xx/xx/xxxx (40 dies des de la publicació de l'anunci) un sorteig davant de notari per a preseleccionar 30 sol·licitants, a qui es requerirà l'acreditació i la documentació de les dades registrades en la sol·licitud, el moment d'execució d'això es comunicarà amb suficient antelació. Entre els preseleccionats que acrediten les dades registrades es realitzarà una baremació segons la puntuació publicada, la qual servirà per a donar prelació per a l'elecció de l'habitatge i la presentació del contracte per al seu visat. En cas d'igualtat de puntuació es donarà preferència als sol·licitants amb major puntuació en l'apartat de col·lectius preferents i, si és necessari, als sol·licitants empadronats amb major antiguitat.  
En aquells casos en els quals els sol·licitants seleccionats desistisquen de l'habitatge, seran reassignats segons l'ordre de puntuació obtingut en la baremació.  
L'adjudicació del dret d'arrendament sobre els habitatges, no pressuposa que l'adjudicatari reunisca els requisits que la Conselleria de Territori i Habitatge exigix per a accedir als habitatges sotmesos al règim de protecció pública.   
Els resultats del procés d'adjudicació seran publicats una vegada formalitzats i visats la totalitat de contractes de lloguer en el lloc especificat per l'Ajuntament de Xàtiva.  
Norma 8. Documentació que han de presentar els sol·licitants  
A tots aquells sol·licitants preseleccionats per mitjà de sorteig se'ls requerirà per mitjà de correu certificat la presentació de la documentació següent:  
1) Fotocòpia del DNI de cada un dels sol·licitants.  
2) Fotocòpia del DNI dels restants integrants de la unitat familiar o fotocòpia del llibre de família en els menors de 14 anys.  
3) Certificat resum de la declaració anual de l'IRPF de l'últim exercici fiscal amb termini de presentació vençut.   
En el supòsit d'aquelles persones els ingressos de l'últim exercici dels quals no foren suficients per a presentar aquesta declaració, han d'aportar el certificat d'imputacions del IRPF, en el supòsit de les persones que van sol·licitar la devolució ràpida (Model 104), el certificat de sol·licitud de devolució del IRPF. Aquests formularis han d'estar expedits per l'Agència Tributària.  
4) En el cas que tinguen minusvàlids a càrrec seu, certificat acreditatiu del grau de minusvalidesa, que ha de ser igual o superior al 33%, junt amb el dictamen tècnic i certificat de mobilitat reduïda, expedits per l'organisme oficial corresponent.  
5) En cas de sol·licitants separats, divorciats o amb nul·litat matrimonial, ha d'aportar còpia de la sentència judicial i conveni regulador o, si és el cas, les mesures provisionals dictades a l'efecte, a fi de comprovar a quin cònjuge li ha sigut assignada la propietat dels béns immobles.  
6) Declaració d'empadronament de cada un dels sol·licitants.  
7) Certificats expedits per òrgan competent que acrediten la pertinença a col·lectius preferents (víctimes de terrorisme, víctimes de violència de gènere).  
8) Altres documents acreditatius.  
Serà responsabilitat del sol·licitant la veracitat de les dades declarades, és causa d'exclusió del procés d'adjudicació la falsedat de qualsevol de les dades consignades en les sol·licituds presentades, sense perjudici d'altres responsabilitats.  
AJUDA PER A L'OMPLIMENT DEL FORMULARI DE SOL·LICITUD  
SEXE: Home (H) / Dona (D)  
MINUSVALIDESES: SÍ / NO  
ESTAT CIVIL: Fadrí / Casat / Divorciat / Separat / Viudo  
VIOLÈNCIA DE GÈNERE / VÍCTIMA DE TERRORISME: SÍ / NO  
INGRESSOS ANUALS CORREGITS: Es calcularan aplicant la següent fórmula BI x C, on:  
BI = Sumatori de bases imposables (parts general i especial prèvia a la reducció del mínim familiar i personal) de la totalitat de membres de la unitat familiar. Aquestes es calculen com la suma de les caselles 476 + 479 . 490 dels impresos de la declaració de l'impost sobre la renda de les persones físiques. En cas de disposar del certificat d'imputacions del IRPF la suma dels rendiments nets menys despeses deduïbles.  
C = Coeficient segons el nombre de membres de la unitat arrendatària i la zona geogràfica, en aquest cas Xàtiva pertany a la zona A, i són els coeficients aplicables:  
Nombre de membres  
 unitat familiar Coeficient Corrector (C)  
 1 0,94  
 2 0,87  
 3 0,83  
 4 0,78  
 5 0,73  
Exemple 1: Una unitat arrendatària formada per una parella amb dos fills menors, en la qual la base imposable de cada un dels membres majors d'edat ascendix a 10.000 i 9.000 euros, els ingressos anuals corregits serien:  
(10.000 + 9.000) \* 0,78 = 14.820 €  
En el cas que algun membre de la unitat familiar estiga afectat de minusvalidesa en les condicions establides en la normativa del IRPF (grau superior o igual al 33%), el coeficient corrector aplicable serà el del tram següent al que li haguera correspost.  
Per a les sol·licituds subscrites per dos o més persones, cada una d'aquestes tindrà la consideració d'unitat familiar, de manera que els ingressos totals corregits, seran la suma dels ingressos familiars de cada una de les persones sol·licitants amb els seus corresponents coeficients correctors.  
Exemple 2: Una unitat arrendatària formada per una persona amb un fill menor i un altre company que no estiguen reconeguts com a parella de fet legalment, en els quals la base imposable de cada un dels membres majors d'edat ascendix a 10.000 i 9.000 euros respectivament, els ingressos anuals corregits serien:  
(10.000 \* 0,87) + (9.000 \* 0,94) = 17.160 €  
En aquest cas, en superar els ingressos corregits la quantia de 2,5 vegades l'IPREM establit per a l'exercici 2006, no tindrien dret a l'adjudicació de l'habitatge.  
FAMÍLIA MONOPARENTAL: SÍ / NO  
NOMBRE MEMBRES UNITAT ARRENDATÀRIA: D'1 a 5   
DADES HABITATGE SOL·LICITAT: A fi d'intentar adequar les preferències dels sol·licitants als habitatges oferits, recomanem que establisquen un ordre de preferència respecte als diferents habitatges de la promoció. En cas que aquest apartat es trobe sense emplenar, s'entendrà que el sol·licitant no té preferència per cap habitatge en particular, i se li podrà assignar qualsevol dels habitatges lliures en el moment de la dita elecció, el qual serà determinat aplicant el barem publicat en la convocatòria del procés de selecció.  
ANNEX I  
Comunicació que s'ha de publicar  
HPO EN RÈGIM D'ARRENDAMENT  
 A XÀTIVA (PLA JOVE)  
La societat Construcciones Guijarro, SA en col·laboració amb l'Ajuntament de Xàtiva promou en el carrer Abú Masaifa 9 de la localitat de Xàtiva la construcció d'11 habitatges en règim de lloguer, subjectes tots aquests al règim de protecció pública en la modalitat Pla jove, els requisits d'accés dels quals en el moment de la selecció segons la normativa vigent són: edat inferior a 36 anys, nombre de membres de la unitat familiar no excedisca de cinc, ingressos anuals corregits inferiors a 2,5 vegades l'índex públic de renda d'efectes múltiples, no disposició d'habitatge en propietat.  
El preu de la renda per lloguer serà fixat segons el mòdul aplicable publicat per l'òrgan competent en el moment de formalització del contracte, oscil·lant les rendes aplicables en data de hui entre 185 i 228 euros mensuals.  
El procés d'adjudicació d'aquests immobles s'efectuarà per mitjà de sorteig entre la totalitat dels sol·licitants i posterior baremació entre els seleccionats en el sorteig. El termini d'inscripció serà de 30 dies a partir del dia de hui, els interessats poden recollir els formularis de sol·licitud junt amb el dossier de normes i característiques de la promoció en la seu de Construcciones Guijarro SA en la carretera de València 61 (Ontinyent) de 9 a 20 hores. L'entrega dels formularis emplenats es pot realitzar personalment en la seu de Construcciones Guijarro, SA o per mitjà d'enviament per correu certificat a la carretera de València 61 (AC 648) CP 46700 Ontinyent, indicant en el sobre Procés adjudicació 11 HPO Xàtiva.   
Entre totes les sol·licituds formalment presentades durant el termini d'inscripció se celebrarà amb data xx/xx/xxxx (40 dies posterior a la publicació d'aquest anunci) un sorteig davant del notari de Xàtiva el Sr. Luis Miguel Delgado Tezanos, en el qual es preseleccionaran un total de 30 sol·licitants, als quals se'ls requerirà en el termini de 15 dies naturals l'acreditació del compliment dels requisits legals anteriorment mencionats, així com la justificació de la totalitat de dades registrades en el formulari de sol·licitud.   
La prelació per a la presentació del contracte de lloguer per al seu visat en els serveis territorials competents en matèria d'habitatge es realitzarà per mitjà de l'aplicació del barem següent:   
D'acord amb l'ordre final es comunicarà als agraciats per a la formalització del contracte de lloguer, el qual es presentarà al servei territorial competent per al seu visat. La denegació del visat per aquest servei suposarà l'exclusió del sol·licitant de la llista i correrà el torn següent. Una vegada visats la total d'11 contractes de lloguer es farà pública la dita situació en el tauler d'anuncis de l'Ajuntament de Xàtiva i es comunicarà a la totalitat d'integrants de la llista.  
Per a més informació podeu posar-vos en contacte al telèfon 08.292.72.00 de 16:00 a 20:00.  
Contra la present resolució que posa fi a la via administrativa, es pot interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els arts. 10.1 a) i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que es crega oportú.  
València, 20 d'octubre de 2006.. El director general d'Habitatge i Projectes Urbans: Bernabé Bueno Miralles.